11. 2. 88 De Europæiske Fællesskabers Tidende Nr. C 39/5 
II 
(Forberedende retsakter) 
KOMMISSIONEN 
Forslag til Rådets afgørelse om en fællesskabsaktion for videnskabelige og teknologiske frem­
tidsstudier og vurderinger (Forecasting and Assessment in Science and Technology) FAST 
KOM(87) 502 endelig udg./2 
(Forelagt af Kommissionen den 29. oktober 1987) 
(88/C 39/06) 
RÅDET FOR DE EUROPÆISKE FÆLLESSKABER HAR — 
under henvisning til artikel 130 Q, stk. 2, i Traktaten om 
Oprettelse af Det Europæiske Økonomiske Fællesskab, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Fællesskabet har til opgave at fremme en harmonisk 
social og økonomisk udvikling i medlemsstaterne i en 
situation, hvor økonomiske og handelsmæssige forbin­
delser med tredjelande vokser, og de videnskabelige og 
, teknologiske forandringer spiller en stadig vigtigere rolle 
blandt de faktorer, som bestemmer morgendagens 
økonomiske og sociale forandringer; 
et nærmere teknologisk og videnskabeligt samarbejde 
mellem universiteter, forskningscentre og virksomheder i 
medlemsstaterne er foruden samarbejde med tredjelande 
en nødvendig forudsætning for, at europæerne kan 
bevare den samme evne til langsigtet strategisk indsats på 
det højteknologiske område som de øvrige økonomiske 
og teknologiske verdensmagter; 
de stadig mere komplicerede og uoverskuelige forhold 
mellem videnskaben og teknologien og den voksende 
integration mellem de forskellige videnskaber og grund­
teknologier kræver, at faktiske og mulige forandringer 
stadig følges opmærksomt og holdes under nøje observa­
tion; 
internationaliseringen af teknologien og markederne, i 
en situation med hårde konkurrencevilkår, voksende 
forsknings- og udviklingsudgifter, produkter med kortere 
levetid og stor usikkerhed omkring lovgivning og valuta­
forhold kræver en effektiv overvågning af forskningen 
og teknologien, ikke mindst på internationalt og euro­
pæisk plan; et europæisk samarbejde om videnskabelige og teknolo­
giske fremtidsstudier i logisk forlængelse af principperne 
i Den Europæiske Fælles Akt er en nødvendig forudsæt­
ning for, at der kan skabes fremtidsvisioner og lægges 
fælles strategier for de økonomiske og sociale målsæt­
ninger, der på længere sigt må sættes for udvikling og 
udnyttelse af de nye teknologier; 
i 1986 indførte Europa-rParlamentet i en forsøgsperiode 
et system for vurdering af videnskabelige og teknologiske 
valgmuligheder (STOA: Scientific and Technological 
Options Assessment); 
Det Økonomiske og Sociale Udvalg har ved flere lejlig­
heder understreget den betydning og værdi, det tillægger 
fremtidsstudier og vurderinger af videnskabelige og 
teknologiske forandringers betydning og følger; 
man har i de fleste af medlemsstaterne taget en række 
betydningsfulde initiativer for på regeringsplan eller i 
parlamentsregi at institutionalisere videnskabelige og 
teknologiske fremtidsstudier og vurderinger; 
andre af Kommissionens tjenestegrene har i de seneste år 
indført systemer, hvormed de kan foretage strategisk 
analyse og bearbejdelse af langtidsudviklinger inden for 
deres ansvarsområde, herunder relevante teknologiske 
udviklinger; 
de samarbejds- og forskningsnet, som er blevet frem­
hjulpet og udviklet i Fællesskabet mellem foretagender, 
der har specialiseret sig i videnskabelige og teknologiske 
fremtidsstudier og vurderinger, er et af de hidtil mest 
værdifulde resultater af FAST-aktiviteterne (Forecasting 
and Assessment in Science and Technology); 
ifølge Rammeprogrammet for Fællesskabets Forskning 
og Teknologiske Udvikling (1987-1991) skal der iværk-
Nr. C 39/6 De Europæiske Fællesskabers Tidende 11. 2. 88 
sættes et horisontalt fællesskabsprogram (der omfatter 
samtlige teknologiske områder og anvendelser og kræver 
en tværfaglig indsats) for videnskabelige og teknologiske 
fremtidsstudier og vurderinger; 
arbejdsprogrammet for en sådan aktion skal kunne 
bidrage til tilrettelæggelsen af Fællesskabets forsknings­
programmer og skal fastsættes med stor fleksibilitet på 
grundlag af de behov, der opstår i forbindelse med 
rammeprogrammets gennemførelse; 
Udvalget for Videnskabelig og Teknisk Forskning 
(CREST) har afgivet udtalelse — 
TRUFFET FØLGENDE AFGØRELSE: 
Artikel 1 
En ny fællesskabsaktion for videnskabelige og teknolo­
giske fremtidsstudier og vurderinger (FAST) vedtages 
som videreførelse af Forskningsprogrammet FAST II for 
en femårig periode fra den 1. januar 1988. Artikel 2 
De bevillinger, der anses for nødvendige til dækning af 
Fællesskabets bidrag til udførelse af det nye FAST, 
beløber sig til 14 mio ECU i fem år, iberegnet personale­
udgifter (6A, 2B, 4 C i 1988 og 8 A, 2 B, 5 C i de 
følgende år) og udgifter til associerede forskere, der 
udstationeres af medlemsstaterne, alt i alt 25 mand/år. 
En vejledende specificering af dette beløb findes i bilaget. 
Artikel 3 
Kommissionen sikrer udførelsen af FAST's aktiviteter. 
Kommissionen udfører sine opgaver med bistand fra et 
rådgivende udvalg for forvaltning og koordination 
.(CGC) i overensstemmelse med bestemmelserne i Rådets 
afgørelse 84/338/Euratom, EKSF, EØF. CGC-FAST 
benævnes Det Europæiske Udvalg for Videnskabelige og 
Teknologiske Fremtidsstudier og Vurderinger. 
BILAG 
Forskningsaktion i forbindelse med videnskabelige og teknologiske fremtidsstudier og vurderinger (det nye 
FAST) 
I. FORMÅL OG OPGAVER 
1. FAST-aktiviteterne skal bidrage til udarbejdelse og opstilling af nye retningslinjer og hovedopgaver 
for den fælles politik for teknologisk forskning og udvikling i Det Europæiske Fællesskab, også når 
denne betragtes i sammenhæng med Fællesskabets øvrige politik. Til dette formål analyserer FAST 
videnskabelige og tekniske forandringer over længere tidsrum og undersøger deres betydning og 
følger for den socioøkonomiske udvikling og livskvaliteten i Det Europæiske Fællesskabs medlems­
stater. 
2. Det nye FAST's aktiviteter tager sigte på tre hovedopgaver: 
— fremtidsstudier, 
— vurdering, 
— overvågning. 
Fremtidsstudierne (forecasting) består i at opstille hypoteser og udforske muligheder og problemer, 
som Europa vil møde på længere sigt i forbindelse med de store videnskabelige, teknologiske, 
økonomiske og sociale forandringer. Forskningen koncentreres om en række overordnede nøglepro­
blemer. Blandt disse problemer kan nævnes følgende: 
— den voksende tilnærmelse og gensidige vekselvirkning mellem de forskellige teknologiske 
områder (f.eks. materialer, mikroelektronik, avanceret produktionsteknologi og lysteknologi) i 
forbindelse med økonomiens internationalisering og disse forholds betydning og følger for den 
europæiske industri og dens konkurrencedygtighed på længere sigt; 
— de nye teknologiers udbredelse og deres betydning og følger for Fællesskabets små lande på 
længere sigt (befolkning, marked, eta); 
— udviklingen inden for humanbiologi og dens betydning og følger på længere sigt; 
— de videnskabelige og teknologiske udviklinger inden for transport, energi og kommunikation og 
deres betydning og følger på længere sigt for Fællesskabets bysamfund på tærsklen til det enogty­
vende århundrede. 
11.2. 88 De Europæiske Fællesskabers Tidende Nr. C 39/7 
Vurderingen (Technology Assessment) omfatter tre slags analyser: 
— faktiske analyser af udviklingsmulighederne i forbindelse med en teknologi, en sektor, et .viden­
skabeligt område, et vigtigt forhold eller en større begivenhed; 
— foregribende virkningsanalyser af de teknologiske, økonomiske og sociale følger af sandsynlige 
udviklinger inden for et særligt område, en teknologigren, eller i berøringsområdet mellem flere 
teknologier og sektorer; 
— strategiske oversigter over situationen i Europa (styrke og svagheder, interregionale sammenlig­
ninger i Fællesskabet, internationale sammenligninger). 
Overvågningen (Monitoring) består i at bearbejde og analysere de videnskabelige og teknologiske 
indikatorer og den teknologiske vurderings- og fremtidsforsknings metoder samt institutionalise­
ringen og udnyttelsen af dem. 
II. FREMGANGSMADER OG IVÆRKSÆTTELSE 
3. De foregående afsnit indeholder de generelle rammer og tematiske retningslinjer, som danner 
grundlag for udarbejdelse af arbejdsprogrammet for FAST's aktiviteter. Da fremtidsstudierne og 
vurderingsaktiviteterne har en særlig karakter, og da FAST-aktionen spiller en særlig rolle som inte­
greret redskab på de forskellige stadier i tilrettelæggelsen af Fællesskabets forskningsprogrammer, 
skal arbejdsprogrammet udarbejdes med stor fleksibilitet på grundlag af Kommissionens og 
medlemsstaternes ønsker, efterhånden som rammeprogrammets gennemførelse medfører, at der 
opstår behov. 
4. Rammeprogrammet udarbejdes og iværksættes af Kommissionen med bistand fra Det Europæiske 
Udvalg for Videnskabelige og Teknologiske Fremtidsstudier og Vurderinger efter nedenstående 
retningslinjer. 
5. I det første år (1988) følges tre aktionslinjer: 
Aktionslinje I drejer sig om aktiviteter i forbindelse med formidling og analyse af FAST IFs resul­
tater med henblik på deres udnyttelse: 
a) I Kommissionen 
— afholdelse af interne seminarer, hvor FAST's resultater og forslag fremlægges og drøftes af 
tjenestegrenenes fælles fremtidsstudiegruppe og af CEDEST, IRDAC og andre af Kommissio­
nens rådgivende udvalg, for hvem disse resultater og forslag er relevante; 
— udsendelse af korte oversigter om de vigtigste resultater. 
b) / medlemsstaterne, med aktiv deltagelse af medlemmerne i Det Europæiske Udvalg for Videnska­
belige og Teknologiske Fremtidsstudier og Vurderinger: 
— afholdelse i de enkelte medlemsstater af seminarer og arbejdsmøder, som henvender sig enten 
til et særligt publikum (f.eks. de ansvarlige for forskning og udvikling og ledere fra den euro­
pæiske fødevareindustri); det drejer sig om strategiske og/eller forberedende undersøgelser, 
der er blevet udarbejdet af FAST allerede inden december 1987, eller henvender sig til et 
bredere publikum (éndagskonferencer om f.eks. fremlæggelse af den anden FAST-slutrap-
port); 
— udarbejdelse af nye korte redegørelser for de vigtigste resultater af FAST-forskningen samt 
oversættelse af dem til alle fællesskabssprog; 
— offentliggørelse af artikler i videnskabelige specialtidsskrifter; 
— offentliggørelse af oplysninger om FAST's. resultater i bulletiner, blade eller tidsskrifter, der 
udgives af de nationale ministerier, der beskæftiger sig med forskningspolitik og videnskabelig 
udvikling. 
Aktionslinje II går ud på at afprøve følgende: 
— FAST's evne til at opfylde Kommissionens behov for kortvarige aktiviteter; 
— tjenestegrenenes fælles fremtidsstudiegruppes arbejdsmåde; 
— de betingelser, der skal opfyldes, for at FAST-aktiviteterne i højere grad end tidligere kan 
omfatte verdensomspændende analyser. 
Denne aktionslinje omfatter også afprøvninger af de forslag fra FAST IFs vurderingsgruppe, som er 
blevet antaget af Kommissionen. Dette skal ske i samarbejde med Det Europæiske Udvalg for 
Videnskabelige og Teknologiske Fremtidsstudier og Vurderinger. 
Nr, C 39/8 De Europæiske Fællesskabers Tidende 11. 2. 88 
Aktionslinje III drejer sig om iværksættelse af egentlige forskningsaktiviteter, nærmere betegnet 
følgende: 
a) to aktioner for vurdering af betydning og følger på længere sigt af videnskabelige og teknolo­
giske forandringer. Den første går ud på at uddybe de vurderinger, man for nylig har foretaget 
for, med sigte på en fælles europæisk politik for arealudnyttelse og naturmiljø, at fastslå den nye 
teknologis betydning for arealudnyttelsen. Den anden drejer sig om den betydning og de følger, 
udvikling og udbredelse af nye teknologier vil få for Fællesskabets små lande i løbet af de næs,te 
20-30 år (befolkning, marked, eta); 
b) udvikling af to samarbejdsnet, ét vedrørende de videnskabelige og teknologiske indikatorer i Det 
Europæiske Fællesskab og ét vedrørende metoderne for teknologiske fremtidsstudier og vurde­
ringer. 
6. I løbet af det første år opstiller Kommissionen i overensstemmelse med punkt II 3: 
— det nøjagtige indhold i de centrale forskningsproblemer, som omtales i punkt I 2 og berører 
årene 1989-92; 
— det detaljerede program for FAST's øvrige arbejde i årene 1989-90. 
7. Kommissionen udarbejder i 1990 det detaljerede program for FAST's arbejde i årene 1991-92. 
8. Denne tilrettelæggelse af FAST's aktiviteter udelukker ikke, at der kan udføres kortvarige aktiviteter 
for at opfylde Kommissionens øjeblikkelige særskilte behov. 
9. Iværksættelsen af FAST-aktiviteterne indebærer bl.a. følgende: 
— udvikling og opbygning af FAST-nettet »12 + 1«, som består af tolv nationale FAST-enheder, 
der er blevet oprettet af medlemsstaterne; 
— bidrag til de tre aktionslinjers gennemførelse fra forskningscentre eller forskerhold, som hører 
hjemme i Fællesskabets medlemsstater og har specialiseret sig i videnskabelige og teknologiske 
fremtidsstudier og vurderinger; dette skal bl.a. ske ved oprettelse af europæiske ad hoc-samar-
bejdsnet; 
— udstationering af højtstående videnskabsmænd fra Fællesskabets og medlemsstaternes institu­
tioner i FAST-enheden (højst fem mand/år i 1988), hvor de skal deltage i gennemførelsen af de 
her omtalte aktioner.